CELEX: 62021CN0218
Language: et
Date: 2021-04-01 00:00:00
Title: Kohtuasi C-218/21: Eelotsusetaotlus, mille on esitanud Supremo Tribunal Administrativo (Portugal) 1. aprillil 2021 – Autoridade Tributária e Aduaneira versus DSR – Montagem e Manutenção de Ascensores e Escadas Rolantes SA

28.6.2021   
            
            
               ET
            
            
               Euroopa Liidu Teataja
            
            
               C 252/12
            
         
      Eelotsusetaotlus, mille on esitanud Supremo Tribunal Administrativo (Portugal) 1. aprillil 2021 – Autoridade Tributária e Aduaneira versus DSR – Montagem e Manutenção de Ascensores e Escadas Rolantes SA
      (Kohtuasi C-218/21)
      (2021/C 252/17)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo
      
         Põhikohtuasja pooled
      
      
         Apellant: Autoridade Tributária e Aduaneira
      
         Vastustaja: DSR. – Montagem e Manutenção de Ascensores e Escadas Rolantes SA
      
         Eelotsuse küsimused
      
      
                  1.
               
               
                  Kas käibemaksuseadustikule (Código do Imposto sobre o Valor Acrescentado) lisatud I loendi punkti 2.27 kohaldamine nii, et see hõlmab liftiparandus- ja -hooldustöid, mille teeb ettevõtja, kelle kohta käivad […] toodud asjaolud, ja nõuab vähendatud käibemaksumäära kohaldamist, on kooskõlas Euroopa Liidu õigusega, eelkõige kuuenda käibemaksudirektiivi (1) IV lisaga?
               
            
                  2.
               
               
                  Kas ühenduse õigusega, eelkõige kuuenda käibemaksudirektiivi IV lisaga on kooskõlas käibemaksuseadustiku sama sätte kohaldamine nii, et arvesse võetakse ka muid riigisiseseid õigusnorme – tsiviilseadustiku (Código Civil) artiklit 1207, artikli 204 lõike 1 punkti e ja lõiget 3 ning artikli 1421 lõike 2 punkti b (õigusnormid, mis käsitlevad mõisteid „ehitusleping“ ja „kinnisasi“ ning eeldust, et lift on hoone kaasomandis ühisosa)?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).